**1η Εργασία 2024-2025 - Poster Εμπειρικής Μελέτης στην Τεχνολογία Λογισμικού**

Στην Τεχνολογία Λογισμικού πραγματοποιούνται πολλές εμπειρικές μελέτες που στόχο έχουν την ανάλυση υφιστάμενων έργων λογισμικού, συνήθως από αποθετήρια πηγαίου κώδικα. Οι εμπειρικές μελέτες αποσκοπούν στην εξαγωγή συμπερασμάτων για τις διαδικασίες ανάπτυξης, τις χρησιμοποιούμενες τεχνικές, τα συνηθέστερα λάθη, τις επιλογές των προγραμματιστών κ.ο.κ. από έργα που αναπτύχθηκαν και συντηρήθηκαν στον παρελθόν.

Στο πλαίσιο της (ατομικής) εργασίας ζητείται η επιλογή μιας εμπειρικής μελέτης (άρθρου) από ένα από τα περιοδικά:

1. IEEE Transactions on Software Engineering

2. Empirical Software Engineering

3. Journal of Systems and Software

4. Information and Software Technology

5. ACM Transactions on Software Engineering Methodology

της τελευταίας 6ετίας,

η μελέτη του και η δημιουργία ενός poster (1 σελίδας Α3) που θα συνοψίζει τους στόχους, τη μεθοδολογία, τα ευρήματα και τα συμπεράσματα της αντίστοιχης εμπειρικής μελέτης. Ιδανικά, το poster πρέπει να αξιοποιεί οπτικά εργαλεία (διαγράμματα, infographic, σχέδια) για να αποδώσει με ελκυστικό τρόπο τα περιεχόμενα της εμπειρικής μελέτης.

Τα εκτυπωμένα poster θα παρουσιαστούν υπό τύπον συνεδρίας σε ένα από τα διαλείμματα των επόμενων μαθημάτων και θα αποτελέσουν αντικείμενο συζήτησης.

Περισσότερες λεπτομέρειες για την εργασία θα συζητηθούν στο πλαίσιο του μαθήματος.

Επισυνάπτεται ενδεικτικό poster για την εργασία E. Ligu, A. Chatzigeorgiou, T. Chaikalis and N. Ygeionomakis, ["Identification of Refused Bequest Code Smells"](https://users.uom.gr/~achat/papers/ICSM2013.pdf), 29th IEEE International Conference on Software Maintenance (ICSM'2013), Eindhoven, Netherlands, September 23-26, 2013